יצחק שי

יצחק (איציק) שי (נולד ב-19 בספטמבר 1971) הוא פרופסור לארכאולוגיה של תקופות הברונזה והברזל, סגן הנשיא והדיקן למחקר ופיתוח באוניברסיטת אריאל בשומרון. כיהן שם כסגן דיקן למדעי החברה והרוח, כסגן הנשיא והדיקן למחקר ופיתוח, כראש המכון לארכאולוגיה וכראש החוג ללימודי ארץ ישראל וארכאולוגיה. יצחק שי נולד בפתח תקווה ב-19 בספטמבר 1971, כבנם האמצעי של משה בנימין דויטש (רו"ח) ויהודית דויטש (גננת). שירת בצה"ל בלהק מודיעין של חיל האויר, בין השנים 1991 ל-1993. בשנת 1995, התחתן עם אלה (לבית קובילר), ד"ר לביולוגיה, העובדת ביחידת הקרישה של בית החולים הדסה עין כרם. הזוג גר במודיעין ולהם ארבעה ילדים: נמרוד, ירדן, אוהד (אוהדולף) ואביתר. בשנים 1994–1997 למד באוניברסיטת בר-אילן וסיים תואר ראשון בהצטיינות במחלקה ללימודי ארץ ישראל וארכאולוגיה. בהמשך סיים תואר שני בהצטיינות באותה המחלקה (1998–2000). נושא התיזה שלו היה: "פלשת ושפלת יהודה בין מסע שישק למסעות האשורים לארץ ישראל: סקירה היסטורית וארכאולוגית", בהנחיית פרופ' זאב ספראי ופרופ' אהרן מאיר. בשנת 2006 קיבל שי תואר דוקטור מאוניברסיטת בר-אילן במחלקה ללימודי ארץ ישראל וארכאולוגיה, בהנחיית פרופ' אהרן מאיר, במחקר בנושא "התרבות החומרית בפלשת בתקופת הברזל IIא: המכלול הקרמי משטח A בתל צפית כמקרה מבחן". ערך השתלמות בתר דוקטורט בהנחיית פרופ' לורנס סטייגר באוניברסיטת הרווארד, בשנים 2005–2006, במוזיאון השמי. החל כמרצה במחלקה ללימודי ארץ ישראל וארכאולוגיה של אוניברסיטת בר-אילן, בשנת 2002. בין השנים 2006 ל-2011 שימש כעמית הוראה בבר-אילן וכיהן כמנהל המעבדה הארכאולוגית של תל א-צאפי/גת. בשנים 2008–2009 כיהן כחוקר עמית במכון הישראלי ללימודים מתקדמים של האוניברסיטה העברית בירושלים, ובין השנים 2006 ל־2012 לימד במכללה האקדמית לחינוך ע"ש דוד ילין. בשנים 2010–2013, ריכז את הוועדה לבדיקת מצב המחקר בישראל בתחום הארכאולוגיה באקדמיה הלאומית הישראלית למדעים. שימש כחוקר אורח באוניברסיטת מניטובה בקנדה, בשנים 2016–2017 וכמרצה בכיר במחלקה למורשת ישראל באוניברסיטת אריאל, בשנים 2012–2017. הקים את המכון לארכאולוגיה באוניברסיטת אריאל ושימש כראש המכון בשנים 2015–2019. כיהן כראש החוג ללימודי א"י וארכאולוגיה באוניברסיטת אריאל בשנים 2018–2019. כיהן כסגן דיקן למחקר ופיתוח באוניברסיטת אריאל בשנים 2018–2020 וכסגן דיקן למדעי החברה והרוח שם בשנים 2019–2020. החל מ-2020 ועד היום (2021) מכהן כסגן הנשיא והדיקן למחקר ופיתוח באוניברסיטת אריאל. מחקריו ותחומי מומחיותו העיקריים הם: ארכאולוגיה והיסטוריה של ארץ ישראל וסביבותיה בתקופות הברונזה והברזל (ארכאולוגיה מקראית), הפלשתים ותרבותם ופרויקט חפירות תל בורנה. פרסומיו רבים ומגוונים החל מתקופת הברונזה הקדומה ועד שלהי תקופת המקרא. בשנת 2016 זכה במענק הקרן הלאומית למדע במחקר העוסק בעורף הכלכלי וחיי היום-יום לאורך הגבול המערבי של ממלכת יהודה. בשנת 2019 זכה במענק נוסף של הקרן על מחקר בנושא המשכיות ושינוי בתוכנית היישוב ובתרבות החומרית בתל בורנה כמדד להתפתחות המבנה השלטוני והריכוזיות בממלכת יהודה. שימש כארכאולוג במספר רב של חפירות ארכאולוגיות, וביניהם תל צפית/גת, מערת מורינגה בעין גדי, בחירבת א-ראסם, אשתאול, רמלה, שפרעם וכאמור כמנהל פרויקט החפירות בתל בורנה. תגלית אחת שלו, מכלול פולחני בן 3,300 שנים, שהתגלה בתל בורנה, זכתה להימנות בין "עשר התגליות הארכאולוגיות החשובות של שנת 2014" בכתב העת "קריסטיאניטי טודיי" (Christianity Today). החפירות הראשונות בתל בורנה התקיימו לראשונה בשנת 2010 על ידי יצחק שי ודוקטור ג'ו עוזיאל. לשי כ-90 פרסומים אקדמאיים, ובהם: Shai, I.; J.R. Chadwick, L. Hitchcock, A. Dagan and J. Uziel (eds.). 2018. Tell it in Gath: Studies in the History and Archaeology of Israel. Essays in Honor of A. M. Maeir on the Occasion of his Sixtieth Birthday. (Ägypten und Altes Testament 90). Münster: Zaphon 2018. Maeir, A. M., Shai, I., and McKinny, C., eds. 2019. The Late Bronze and Early Iron Ages of Southern Canaan. Berlin: De Gruyter. שי, י; לוקטל, כ; טבגר, א; סוריאנו, מ; קאסוטו, ד. מקיני, כ. 2019. עשר שנות מחקר בתל בורנה: מרכז פולחן כנעני ועיירת גבול יהודאית. קדמוניות 158: 83-91. Shai I. 2009. Understanding Philistine Migration: City Names and Their Implications. Bulletin of the American Schools of Oriental Research 354: 15-27. Shai, I. 2011. Philistia and the Philistines in the Iron Age IIA, (Zeitschrift des Deutschen Palästina-Vereins)‏ 127: 119-134. Shai, I. 2011. Was Circumcision practiced in Philistia in the Iron Age II? Erez Israel 30 (A. Ben-Tor Volume): 413-418. Hebrew with English Abstract. Shai, I. and Uziel, J. 2016. All for Archaeology and Archaeology for All: The Tel Burna Archaeology Project’s Approach to Community Archaeology. Journal of Community Archaeology & Heritage 3: 57-69. Šmejda, L.; Hickman, M.; Horák, A.; and Shai, I. 2018. Multi-element mapping of anthropogenically modified soils and sediments at the Bronze to Iron Ages site of Tel Burna in the southern Levant. (Quaternary International)‏ 483 :111-123. Shai, I. and Maeir, A.M. 2018. Reassessing the Character of the Judahite centralized Kingdom: An Updated Archaeological View. The Highland’s Depth, Ephraim Range and Benjamin Research Studies 7: 115-131 (in Hebrew). Shai, I.; McKinny, C.; Spigelman, M.; Ben Shlomo, D.; Karasik, A.; Namdar, D. and Uziel, J. 2019. Two Cypriot Pithoi from Late Bronze Age Tel Burna. Tel Aviv 46:65-82. Shai, I. and McKinny, C. 2020 Canaanite Votive Offerings and Their Significance within Their Context at Tel Burna. Israel Exploration Journal 70: 1–17. יצחק שי, באתר ResearchGate יצחק שי, באתר Academia.edu יצחק שי, באתר של אוניברסיטת אריאל בשומרון יצחק שי, באתר של הרשות למחקר ופיתוח, אוניברסיטת אריאל בשומרון תל בורנה, אתר חפירות תל בורנה בראשות פרופ' יצחק שי האוצר הגדול שמתחבא ברחבי ארץ ישראל, בוואלה! NEWS, ‏09 בינואר 2019, דליה מזורי, תגלית ארכיאולוגית: חמור נקבר תחת בית מגורים, באתר nrg‏, 11 בפברואר 2013 חפירות בתל בורנה | המחלקה לארץ ישראל וארכאולוגיה, סרטון באתר יוטיוב (אורך: 3:05) שחזור קנקן אגירה מחפירות תל בורנה בראשות ד"ר איציק שי (סביב המאה 8 לפני הספירה), בדף מינהל טכנולוגיות והנדסה - אוניברסיטת אריאל Jarus, Owen. "Storm God Worship: Ancient Cult Complex Discovered In Israel". Livescience.Com, 2014, . Accessed 27 Aug 2020. יצחק שי, באתר אוניברסיטת אריאל בשומרון רשימת ועדות, באתר האקדמיה הלאומית הישראלית למדעים Gordon Govier‏, ‏Biblical Archaeology’s Top Ten Discoveries of 2014, באתר Christianity Today‏, December 30, 2014 דליה מזורי, אתר החפירות תל בורנה: קמיעות, כדים ותעלומה, באתר nrg‏, 10 בספטמבר 2015 רשימת פרסומים - יצחק שי, באתר ResearchGate דף חוקר ורשימת פרסומים - יצחק שי, באתר ORCID רשימת פרסומים - יצחק שי, באתר academia